Oficiālais Vēstnesis L 073 , 19/03/2003 Lpp. 0003 - 0004



Komisijas Regula (EK) Nr. 492/2003 (2003. gada 18. marts), ar kuru papildina pielikumu Regulai (EK) Nr. 2400/96 par dažu nosaukumu ierakstīšanu Aizsargāto cilmes vietu nosaukumu un aizsargāto ģeogrāfiskās izcelsmes norāžu reģistrā, kas paredzēts Padomes Regulā (EEK) Nr. 2081/92 par lauksaimniecības produktu un pārtikas produktu ģeogrāfiskās izcelsmes norāžu un cilmes vietu nosaukumu aizsardzību (Soprèssa Vicentina, Asparago verde di Altedo, Pêra Rocha do Oeste) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1992. gada 14. jūlija Regulu (EEK) Nr. 2081/92 par lauksaimniecības produktu un pārtikas produktu ģeogrāfiskās izcelsmes norāžu un cilmes vietu nosaukumu aizsardzību [1], kurā jaunākie grozījumi izdarīti ar Komisijas Regulu (EK) Nr. 2796/2000 [2], un jo īpaši tās 6. panta 3. un 4. punktu, tā kā: (1) Saskaņā ar Regulas (EEK) Nr. 2081/92 5. pantu Itālija ir nosūtījusi Komisijai pieteikumu par to, lai nosaukumu "Soprèssa Vicentina" reģistrētu kā cilmes vietas nosaukumu, un pieteikumu par to, lai nosaukumu "Asparago verde di Altedo" reģistrētu kā ģeogrāfiskās izcelsmes norādi, un Portugāle ir nosūtījusi Komisijai pieteikumu par to, lai nosaukumu "Pêra Rocha do Oeste" reģistrētu kā cilmes vietas nosaukumu. (2) Saskaņā ar minētās regulas 6. panta 1. punktu konstatēts, ka iesniegumi atbilst visām minētajā regulā noteiktajām prasībām un jo īpaši, ka iesniegumos ir iekļauta visa informācija, kas vajadzīga saskaņā ar regulas 4. pantu. (3) Pēc šīs regulas pielikumā iekļauto nosaukumu publicēšanas Eiropas Kopienu Oficiālajā Vēstnesī [3] Komisija nav saņēmusi nevienu iebildumu saskaņā ar Regulas (EEK) Nr. 2081/92 7. pantu. (4) Nosaukumi tāpēc jāieraksta Aizsargāto cilmes vietu nosaukumu un aizsargāto ģeogrāfiskās izcelsmes norāžu reģistrā, un tādējādi tie jāaizsargā Kopienā kā aizsargāti cilmes vietu nosaukumi vai aizsargātas ģeogrāfiskās izcelsmes norādes. (5) Ar šīs regulas pielikumu papildina pielikumu Komisijas Regulai (EK) Nr. 2400/96 [4], kurā jaunākie grozījumi izdarīti ar Regulu (EK) Nr. 2066/2002 [5], IR PIEŅĒMUSI ŠO REGULU. 1. pants Šīs regulas pielikumā minētos nosaukumus iekļauj Regulas (EK) Nr. 2400/96 pielikumā un ieraksta kā aizsargātus cilmes vietu nosaukumus (ACN) vai aizsargātas ģeogrāfiskās izcelsmes norādes (AĢN) Aizsargāto cilmes vietu nosaukumu un aizsargāto ģeogrāfiskās izcelsmes norāžu reģistrā, kas paredzēts Regulas (EEK) Nr. 2081/92 6. panta 3. punktā. 2. pants Šī regula stājas spēkā divdesmitajā dienā pēc publicēšanas Eiropas Savienības Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 2003. gada 18. martā Komisijas vārdā — Komisijas loceklis Franz Fischler [1] OV L 208, 24.7.1992., 1. lpp. [2] OV L 324, 21.12.2000., 26. lpp. [3] OV C 114, 15.5.2002., 16. lpp. (Soprèssa Vicentina);OV C 114, 15.5.2002., 6. lpp. (Asparago verde di Altedo);OV C 102, 27.4.2002., 16. lpp. (Pêra Rocha do Oeste). [4] OV L 327, 18.12.1996., 11. lpp. [5] OV L 318, 22.11.2002., 4. lpp. -------------------------------------------------- PIELIKUM S EK LĪGUMA I PIELIKUMĀ UZSKAITĪTIE PRODUKTI, KAS PAREDZĒTI LIETOŠANAI PĀRTIKĀ Produkti uz gaļas bāzes ITĀLIJA Soprèssa Vicentina (ACN) Augļi, dārzeņi ITĀLIJA Asparago verde di Altedo (AĢN) PORTUGĀLE Pêra Rocha do Oeste (ACN) --------------------------------------------------